Kazimirs Kristofs fon Brakels
Kazimirs Kristofs fon Brakels (vācu: Casimir Christoph von Brackel; dzimis 1686. gadā, miris 1742. gada 8. janvārī) bija Kurzemes hercogistes landhofmeistars un kanclers. Kukšu, Mazdziru, Apriķu, Ziemupes, Daudzevas, Zalves un Kalnamuižas pie Jaunjelgavas īpašnieks. Dzimis Kurzemes hercogistes landhofmeistara ģimenē. Studējis Kēnigsbergas un Halles universitātēs. Kā hercogistes delegāts 1724. un 1726. gadā Varšavā atbalstīja Saksijas Morica ievēlēšanu par Kurzemes hercogu. 1731. gadā iestājās Krievijas dienestā. Līdz 1735. gadam — pilnvarotais ministrs Dānijā, vēlāk — Krievijas sūtnis Berlīnē.